Tutlayt n tmaziɣt d tutlayt n tyemmat, d tutlayt tamarkanṭit deg umawal, d nettat i d aqjmur n yal aẓar, yis-s i tetmsawaḍen yemdanen tiktiwin-nsen, teṭṭef-d aṭas n tmura n tefriqt n ugafa rnu ar ɣur-s tebḍa ɣef waṭas n tantaliyin ad d-nebder seg-sent: taqbaylit, tacawit, tacelḥit, tamzabit, tacenwit, tatergit…atg. Tantala taqbaylit tebḍa ɣef waṭas n tmeslayin yemgaraden si temnaḍt ɣer tayeḍ. Di kra n temnaḍin seqdacen kra n wawalen ulac-iten anda nniḍen neɣ qqaren-ten akken nniḍen ama deg ususru ama deg talɣa, Amur ameqqran n wid yettmeslayen tamaziɣt di Lezzayer d Leqbayel, akken id-yenna S. CHAKER : « yettwaḥseb amḍan n yimezdaɣ n tutlayt taqbaylit 2/3 seg yimsiwlen n tutlayt tamaziɣt deg lezzayer. Di tesnamurt, tamurt n leqbayel d tamecṭuḥt teḍer aṭas,tehri n 200 kilumitr»1